འབྲས་སྤུངས་དགོན་དང་གཙུག་ལག་ཁང་ཐང་ཆེན་དུ་བློ་བཟང་རྒྱལ་མཚན་གྱིས་དགོན་སྡོད་ལས་བྱེད་པ་དང་།འཐབ་ཕྱོགས་དང་པོའི་མི་དམངས་ཉེན་རྟོག་པ།ལས་སྒྲུབ་དཔོན་དམག་བཅས་ལ་བྱམས་བརྩེའི་ངང་ཕྱག་བཏང་གནང་ནས་འཚམས་འདྲི་ཡང་ཞུས་པ་རེད།བློ་བཟང་རྒྱལ་མཚན་གྱིས་བློ་མཐུན་ཝུའུ་དབྱིང་ཅེས་པན་ཀྲང་གནང་བའི་རང་སྐྱོང་ལྗོངས་ཏང་ཨུད་ཀྱི་འགྱུར་མེད་སྟོབས་ལྡན་གྱི་འགོ་ཁྲིད་འོག་རིམ་པ་ཁག་དང་སྡེ་ཚན་ཁག་དང་ཕྱོགས་ཁག་གི་བརྟན་ལྷིང་སྲུང་སྐྱོང་སྟོབས་ཤུགས་བཅས་ཀྱིས་རང་སྐྱོང་ལྗོངས་ཏང་ཨུད་ཀྱི་བཀོད་སྒྲིག་ལག་བསྟར་དོན་འཁྱོལ་ནན་ཏན་བྱས་པ་དང་འབྲེལ་རང་འགན་གཙང་སྒྲུབ་དང་ལས་གནས་བརྟན་སྲུང་གིས་དཀའ་ཚེགས་ཆེ་བའི་ཞིབ་ཕྲའི་ལས་དོན་འབོར་ཆེན་བསྒྲུབས་པ་དང་དཀའ་སྤྱད་འབད་འཐབ་བྱས་ཏེ་ཉེ་དུས་ཀྱི་ལྷིང་སྐྱོང་བདེ་སྲུང་ལས་འགན་ཕུན་སུམ་ཚོགས་པོའི་ངང་ལེགས་སྒྲུབ་བྱས་པས་ངས་འདི་གར་བློ་མཐུན་ཚོ་སྐུ་ལས་ཁག་སོང་ཞེས་ཞུ་རྒྱུ་ཡིན།ཚང་མས་ཡང་འབད་བསྐྱར་འབད་དང་།ཞབས་ཞུ་དོ་དམ་ལ་ཤུགས་སྣོན་རྒྱག་པ།བརྟན་ལྷིང་སྲུང་སྐྱོང་གི་བྱེད་ཐབས་ཁག་དམིགས་སར་འཁྱོལ་རྒྱུར་མུ་མཐུད་དམ་འཛིན་བཅས་བྱས་ཏེ་བོད་ཀྱི་དར་རྒྱས་གོང་འཕེལ་ཆེད་བདེ་འཇགས་འཆམ་མཐུན་གྱི་ཁོར་ཡུག་གཏོད་རྒྱུ་དང་བོད་ཀྱི་སྤྱི་ཚོགས་དུས་བབ་མུ་མཐུད་ཞི་མཐུན་བརྟན་ལྷིང་ཡོང་ཆེད་ལེགས་སྐྱེས་གསར་པ་དེ་བས་ཆེ་བ་འབུལ་རྒྱུའི་རེ་བ་ཡོད་ཅེས་གསུངས་པ་རེད།